Дэпартамент па архівах і справаводстве Міністэрства юстыцыі Рэспублікі Беларусь

Дэпартамент па архівах і справаводстве Міністэрства юстыцыі Рэспублікі Беларусь — кіруючы орган у галіне архіўнай справы і арганізацыі справаводства на тэрыторыі Беларусі. Размешчаны па Калектарнай вуліцы, 10 у Мінску.

Выдае навукова-практычны часопіс «Архівы і справаводства».

 Гісторыя 
Утворанага ў чэрвені 1922 года як Цэнтральны архіў (Цэнтрархіў) пры Народным камісарыяце асветы БССР, у жніўні падпарадкаваны Цэнтральнаму выканаўчаму камітэту БССР. З 1927 года — Цэнтральнае архіўнае ўпраўленне пры Прэзідыуме ЦВК БССРДэпартамент па архівах і справаводству Міністэрства юстыцыі Рэспублікі Беларусь. Гістарычная даведка.

У кастрычніку 1930 г. адбылася рэарганізацыя архіўнай сеткі БССР. Былі створаны Віцебскае (з 1933 г. — Паўночна-Беларускае), Гомельскае (з 1933 г. — Паўднёва-Беларускае) і Магілёўскае (з 1933 г. — Усходне-Беларускае) аддзяленні Цэнтральнага архіўнага ўпраўленняГісторыя архіўнай справы ў Беларусі. З 1 красавіка 1936 г. Паўночна-Беларускае і Паўднёва-Беларускае аддзяленні Цэнтральнага архіўнага кіравання былі ліквідаваны.

З верасня 1938 года Цэнтральнае архіўнае ўпраўленне пры Народным камісарыяце ўнутраных спраў БССР. У 1939 годзе размяшчалася ў былой Свята-Духавай царкве па адрасе вул. Бакуніна, 3Спіс абанентаў Менскай АТС. — Мн., 1939. — 215, [1] с. ; 26 см. — 4000 экз. — 4 р.. З красавіка 1939 года Архіўны аддзел Народнага камісарыята ўнутраных спраў БССРДэпартамент па архівах і справаводству Міністэрства юстыцыі Рэспублікі Беларусь. Гістарычная даведка.

З лістапада 1943 года Аддзел дзяржаўных архіваў НКУС БССР, са снежня 1944 года — Упраўленне дзяржаўных архіваў НКУС БССР (у далейшым — Міністэрства ўнутраных спраў БССР).

У 1956 годзе Упраўленне дзяржаўных архіваў ўступіла ў Міжнародны савет архіваў. З 1960 года — Архіўнае ўпраўленне пры Савеце Міністраў БССР. З верасня 1972 года — Галоўнае архіўнае ўпраўленне пры Савеце Міністраў БССР (Галоўархіў).

З верасня 1991 года Галоўнае архіўнае ўпраўленне пры Савеце Міністраў Рэспублікі Беларусь. З кастрычніка 1992 года — Камітэт па архівах і справаводстве пры Савеце Міністраў Рэспублікі Беларусь. З верасня 1994 года Камітэт па архівах і справаводстве Рэспублікі Беларусь (з падначаленнем Адміністрацыі Прэзідэнта Рэспублікі Беларусь). Са студзеня 1997 года — Дзяржаўны камітэт па архівах і справаводстве Рэспублікі Беларусь (Дзяржкамархіў), яго старшыня ўведзены ў склад Савета Міністраў Рэспублікі Беларусь.

У адпаведнасці з Указам Прэзідэнта Рэспублікі Беларусь № 516 ад 24 верасня 2001 г. Дзяржкамархіў ператвораны ў Нацыянальны цэнтр па архівах і справаводстве (Цэнтрархіў), падпарадкаваны Савету Міністраў Рэспублікі Беларусь.

3 чэрвеня 2002 г. выйшаў Указ Прэзідэнта Рэспублікі Беларусь № 282, паводле якога Нацыянальны цэнтр па архівах і справаводстве ператвораны ў Камітэт па архівах і справаводстве (Белкамархіў) пры Савеце Міністраў Рэспублікі Беларусь. З мая 2006 года Дэпартамент па архівах і справаводстве Міністэрства юстыцыі Рэспублікі Беларусь''.

У адпаведнасці з Указам Прэзідэнта Рэспублікі Беларусь ад 5 мая 2006 г. № 289 Дэпартамент па архівах і справаводству Міністэрства юстыцыі Рэспублікі Беларусь з’яўляецца кіруючым органам у галіне архіўнай справы і арганізацыі справаводства на тэрыторыі Беларусі.

 Дырэктары 
 14 сакавіка 2017 — 18 студзеня 2023 — Віктар Іосіфавіч Кураш
 з 18 студзеня 2023 — Алег Леанідавіч ВоінаўНовы дырэктар Дэпартамента па архівах і справаводству А. Л. Воінаў

 Спасылкі 
 Дэпартамент па архівах і справаводстве Міністэрства юстыцыі Рэспублікі Беларусь

Катэгорыя:Архіўная справа ў Беларусі
Катэгорыя:Калектарная вуліца (Мінск)

Катэгорыя:Дэпартаменты Беларусі